1993R2710 — DA — 08.03.1996 — 001.001

Dette dokument er et dokumentationsredskab, og institutionerne påtager sig intet ansvar herfor

om visse former for salg ved særlige licitationer af vinalkohol, som interventionsorganerne ligger inde med, til anvendelse i Fællesskabets brændstofsektor

Ændret ved:

▼B

KOMMISSIONENS FORORDNING (EØF) Nr. 2710/93

af 30. september 1993

om visse former for salg ved særlige licitationer af vinalkohol, som interventionsorganerne ligger inde med, til anvendelse i Fællesskabets brændstofsektor

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin ( 1 ), senest ændret ved forordning (EØF) nr. 1566/93 ( 2 ),

under henvisning til Rådets forordning (EØF) nr. 3877/88 af 12. december 1988 om generelle regler for afsætning af alkohol, der er fremstillet i henhold til de i artikel 35, 36 og 39 i forordning (EØF) nr. 822/87 omhandlede destillationer, og som interventionsorganerne ligger inde med ( 3 ), særlig artikel 1 og 3, og

ud fra følgende betragtninger:

Ved Kommissionens forordning (EØF) nr. 377/94 ( 4 )ændret ved forordning (EØF) nr. 2192/93 ( 5 ), blev der fastsat gennemførelsesbestemmelser for afsætning af alkohol, der er fremstillet i henhold til de i artikel 35, 36 og 39 i forordning (EØF) nr. 822/87 omhandlede destillationer, og som interventionsorganerne ligger inde med;

ved Kommissionens forordning (EØF) nr. 3389/90 ( 6 )og (EØF) nr. 3390/90 ( 7 ) om indledning af en særlig licitation af vinalkohol, som interventionsorganerne ligger inde med, til anvendelse i Fællesskabets brændstofsektor blev der udbudt 4,8 mio. hl ren alkohol (100 % vol.) ved licitation nr. 7/90 EF og nr. 8/90 EF;

de selskaber, der fik tilslag, har efter salg af en begrænset mængde forarbejdet alkohol alvorlige og vedvarende vanskeligheder med at afsætte en sådan mængde alkohol på brændstofsmarkedet i EF især som følge af udviklingen inden for erstatningsbrændstoffer, der produceres af landbrugsråvarer;

for at denne alkohol kan anvendes i overensstemmelse med målsætningerne i EF-reglerne, og enhver forstyrrelse af EF-markedet for alkohol og spiritus helt undgås i det foreliggende tilfælde bør de alkoholmængder, der skal anvendes til de fastsatte formål, nedsættes under hensyntagen til den mængde alkohol, der er givet tilslag for, samt de andre følsomme afsætningsmarkeder end brændstofsmarkedet, og licitationerne for de alkoholpartier, der ikke blev afhentet, bør annulleres;

sikkerhedsstillelsen for korrekt opfyldelse vedrørende de alkoholpartier, der endnu mangler at blive anvendt til de fastsatte mål, bør kun frigives, når den samlede mængde alkohol i de pågældende partier er anvendt i brændstofssektoren i Fællesskabet; under de nuværende særlige forhold tager denne forpligtelse sigte på at sikre fuldstændig overtagelse af de pågældende mængder og afsætning af disse i betragtning af det følsomme alkoholmarked og især det skrøbelige marked for utraditionelle erstatningsbrændstoffer;

det er endvidere nødvendigt at fastsætte kontrol af transport og forarbejdning af den således solgte alkohol samt af den endelige anvendelse af færdigvaren for at sikre, at alkoholen rent faktisk anvendes til mål, der ikke kan forstyrre alkoholmarkedet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin —

UDSTEDT FØLGENDE FORORDNING: